cyanic-selkie/wikianc huggingface dataset:
David Dacko
Elämäkerta
Kun Keski-Afrikan tasavalta vuonna 1960 itsenäistyi, Dacko nousi maan väliaikaiseksi presidentiksi. Ranska tuki Dackoa hänen poliittisessa taistelussaan Abel Goumbaa vastaan, ja 12. joulukuuta hänet julistettiin tasavallan ensimmäiseksi presidentiksi. Dacko valittiin uudelleen 5. tammikuuta 1964 vaaleilla, joissa hän oli ainoa ehdokas. Hänen presidenttiytensä kuitenkin katkaisi Jean-Bédel Bokassan uudenvuodenaaton 1965 ja uudenvuodenpäivän 1966 välisenä yönä toimeenpanema vallankaappaus. Dacko vangittiin, mutta hänet vapautettiin 16. heinäkuuta 1969 ja lopulta nimitettiin presidentti Bokassan henkilökohtaiseksi neuvonantajaksi vuonna 1976.
Syyskuussa 1979 Dacko sai valtansa takaisin ranskalaisten laskuvarjosotilaiden avustuksella. Maaliskuussa 1981 hänet valittiin vaaleilla uudelle kaudelle. Dacko kuitenkin syrjäytettiin 1. syyskuuta 1981 verettömässä vallankaappauksessa, ja valtaan nousi André Kolingba. Dacko osallistui vielä vuoden 1993 presidentinvaaleihin saaden 20,1 % äänistä. Vuonna 2003 Dacko lähti Ranskaan saamaan hoitoa astmaansa, mutta hän joutui välilaskun aikana 7. marraskuuta Yaoundé pääsairaalaan Kamerunissa, jossa hän kuoli 20. marraskuuta.
Lentella
Lentella on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 714 ihmistä vuonna 2017. Vuoden 2011 väestönlaskennan mukaan kunnassa oli 725 asukasta.
Ilppo Vuorinen
Ilppo Vuorinen (s. 1953 ) on Turun yliopiston ympäristöntutkimuksen professori emeritus ja Saaristomeren tutkimuslaitoksen entinen johtaja. Vuorinen jäi eläkkeelle vuonna 2016.
Valomerkki
thumb|[[Yökerhojen sulkemisaika on kiinni laista.]] Valomerkki tai pilkku tarkoittaa ravintolassa tai muussa anniskelupaikassa sitä, että alkoholijuomien tarjoilu loppuu. Valomerkki ilmaistaan esimerkiksi valoja räpsäyttämällä, tunnelmavalaistuksen vaihtamisella tavallisiin valoihin, soittamalla kelloa tai ilmoittaen verbaalisesti. Jos anniskelupaikka suljetaan kello 24:n jälkeen, anniskelu pitää lopettaa viimeistään puoli tuntia ennen anniskelupaikan sulkemisaikaa. Suomessa anniskelupaikoissa saa tarjoilla kello 1:30 asti, mutta Aluehallintovirastolle tehtävällä ilmoituksella on mahdollista jatkaa tarjoilua enintään neljään asti. Helsingin Kalliossa on myös 24 tuntina ja seitsemänä päivänä viikossa auki oleva karaoke-pub Populus, muttei sekään saa anniskella alkoholia aamuneljän ja -yhdeksän välisenä aikana.
Amanda Peet
Amanda Peet (s. 11. tammikuuta 1972 New York) on yhdysvaltalainen näyttelijä.
Ura
Vuonna 1999 Peet sai pääroolin televisiosarjasta Jack & Jill. Vaikka sarjaa näytettiin vain kahden tuotantokauden ajan, se nosti Peetin lopullisesti tunnettujen näyttelijöiden joukkoon. Peet on sittemmin esiintynyt myös muun muassa elokuvissa Identity, Koko potti, Syriana, A Lot Like Love ja 2012.
Ukrainan urheilu
Ukrainan valtion alueella harrastettavista urheilulajeista jalkapallo on suosituin. Huolimatta varsinkin 1990-luvun aikana vallinneista niukoista voimavaroista eliittitason urheiluun, ukrainalaiset urheilijat ovat pärjänneet hyvin kansainvälisissä kilpailuissa; menestyslajeja ovat olleet yleisurheilu, voimistelu, purjehdus, uinti, nyrkkeily ja paini. Varsinkin olympialaisissa ukrainalaiset urheilijat toivat paljon mitaleja Neuvostoliiton joukkueelle.
Jalkapallo
thumb|left|134px|Jalkapalloaiheinen postimerkki vuodelta 2001. Jalkapalloa pelataan Ukrainassa viidellä tasolla, joista korkein on Вища Ліга, Vystša Liha ('korkein liiga'). Toiseksi korkein sarjataso on nimeltään Persha Liha (Перша Ліга, 'Ensimmäinen liiga'). Seuraavat kolme sarjatasoa ovat nimiltään Druha Liha A (Друга Ліга, 'Toinen liiga'), Druha Liha B ja Druha Liha C. Liigojen välillä on muista eurooppalaisista liigoista tuttu nousu- ja putoamisjärjestelmä, esimerkiksi pääliigasta putoaa vuosittain kaksi viimeistä joukkuetta joiden tilalle nostetaan Ensimmäisestä liigasta kaksi parasta. Maan ykkösjoukkue on jo kauan ollut Kiovan Dynamo, joka on muun muassa voittanut kahdesti Cup-voittajien cupin, 13 Neuvostoliiton ja 11 Ukrainan mestaruutta. Ukrainan maajoukkuen selviytyminen vuoden 2006 MM-kisoihin oli sille ensimmäinen arvokisakokemus. Joukkue pärjäsi hienosti, raivaten tiensä kahdeksan parhaan joukkoon ja pudoten mestaruuden lopulta voittaneelle Italialle.
Jääkiekko
Ukrainan jääkiekko kärsii maan pääliigan huonosta tasosta, jonka johdosta monet lupaavat pelaajat siirtyvät jo aikaisessa vaiheessa pelaamaan Venäjän pääsarjaan.
Koripallo
Ukrainan koripalloliiga ei ole kovin tunnettu, mutta ukrainalaisia joukkueita on kuitenkin usein Eurocupeissa mukana.
Nyrkkeily
Ukrainan nyrkkeilymainetta ovat pitäneet yllä veljekset Volodymyr ja Vitali Klytško, jotka ovat molemmat olleet raskaan sarjan mestareita. IBF- ja IBO-liittojen tämänhetkinen mestari Volodymyr jatkaa vielä uraansa, vanhempi Vitali lopetti vuonna 2005. Volodymyr Sydorenko taas on WBA:n kääpiösarjan hallitseva mestari.
Helianthemum lippii
Helianthemum lippii on runsashaarainen pensas, joka voi kasvaa noin 60 cm korkeaksi. Sen lehdet ovat kasvuolosuhteista riippuen erilaisia, muodoltaan tasasoukista soikeisiin vaihtelevia, 5–15 mm × 1–5 mm kokoisia ja valkokarvaisia. Kukat sijaitsevat 3–12 kukan ryhmissä ja ovat pieniä. Terälehdet ovat noin 2 mm pitkiä ja keltaisia. Verholehdet ovat 1–2 mm pitkiä. Kukissa on paljon heteitä ja ne kaikki ovat toimivia. Laji kukkii tammi–helmikuussa. Hedelmänä on pieni, soikea ja monisiemeninen kota.
Frank Shuster
Frank Shuster O.C. (5. syyskuuta 1916 Toronto, Kanada – 13. tammikuuta 2002, Toronto) oli kanadalainen koomikko ja komediakäsikirjoittaja. Hän on parhaiten tunnettu Johnny Waynen kollegana komediaduosta "Wayne ja Shuster", joita yhdessä pidetään kanadalaisen TV-komedian "isinä".
Esperanton kielioppi
Esperanto on keinotekoinen apukieli, jonka kielioppi on luonnollisiin kieliin verrattuna hyvin helppo. Vaikka useimmat esperanton kieliopin piirteistä onkin lainattu eurooppalaisista kielistä, on kielen oppiminen säännöllisistä ja loogisista rakenteista johtuen helppoa myös muiden kielten puhujille.
Artikkeli
Esperantossa on ainoastaan määräinen artikkeli, la, jota käytetään sekä yksikössä että monikossa. Määräistä artikkelia käytetään ilmaisemaan jotain joukkoa edustavaa yksilöä, aikaisemmin mainittua asiaa, tai tilanteen vuoksi tuttua asiaa. Joskus se voidaan suomentaa sanalla se.
Koska määräisen artikkelin käyttö voi olla vaikeaa erityisesti sellaisten kielten puhujille, joissa määräistä artikkelia ei esiinny, aloittelijan ei yleensä katsota tarvitsevan käyttää sitä.
Sanojen päätteet
Esperantossa pääte -o tarkoittaa substantiivia, -a adjektiivia, -i verbin infinitiiviä ja -e adverbia. Kun substantiiviin tai adjektiiviin lisätään -j, tulee sanasta monikollinen. Viimeiseksi tulee mahdollisen akkusatiivin pääte -n. Substantiivilla ja sen määritteenä olevalla adjektiivilla on samat päätteet.
Sanojen päätteitä vaihtamalla voi helposti muodostaa uusia eri sanaluokkien sanoja. Lisää kohdassa Sanojen muodostaminen.
Akkusatiivin päätteen ansiosta sanajärjestys on melko vapaa:
Substantiivin ja artikkelin loppuvokaali voi jäädä pois esim. runokielessä. Tällainen loppuheitto osoitetaan heittomerkillä, esim. belec' de l' mond' (sama kuin beleco de la mondo, suomeksi maailman kauneus).
Pronominit
vi - sinä
li - hän (mies)
ŝi - hän (nainen)
ĝi - se
ni - me
vi - te
ili - he, ne
Lisäksi esperantossa on suomen kielestä puuttuva passiivipronomini oni, joka suomennetaan passiivilla. Vanhanaikaisessa, raamatullisessa tekstissä saatetaan käyttää myös pronominia ci (sinä). Nykyesperantossa sitä ei kuitenkaan enää käytetä.
Refleksiivipronominia si käytetään, kun yksikön tai monikon kolmannen persoonan tekeminen kohdistuu itseensä.
Pronominit taipuvat myös akkusatiivimuodossa. Lisäämällä pronominin perään pääte -a, saadaan aikaan omistusmuoto, jolla on myös monikko ja akkusatiivimuoto.
Verbit
Indikatiivin lisäksi esperantossa voidaan muodostaa kaksi muuta modusta: imperatiivi päätteellä -u ja konditionaali päätteellä -us. Imperatiivi tunnetaan esperantossa myös nimellä volitiivi ja se voi toimia myös konjunktiivina.
Kahdesta peräkkäisestä verbistä jälkimmäinen on aina perusmuodossa.
Mi petas, ke vi foriru.
Kieltäminen
Väitelauseesta tehdään kielteinen käyttämällä sanaa ne, tai jotakin neni- -alkuisista korrelatiiveista. Yhdessä lauseessa voi olla vain yksi kieltävä sana.
Kieltosana tulee ennen kiellettävää sanaa, useimmiten ennen verbiä.
Omistus
Omistuspronominien lisäksi omistusta voi ilmaista sanalla de. Yleensä omistettava sana tarvitsee tällöin määräisen artikkelin. De-prepositiolla voidaan korvata myös persoonapronominien omistusmuoto.
Sanojen muodostaminen
Esperanton erikoisominaisuus on sanojen helppo muodostaminen. Yhdestä juurisanasta voidaan päätteitä vaihtamalla ja liitteitä lisäämällä saada jopa kymmeniä uusia sanoja täysin säännönmukaisella muodostustavalla.
Päätteiden vaihtaminen
amo - rakkaus ama - rakas ame - rakkaasti ami - rakastaa
intereso - mielenkiinto interesa - mielenkiintoinen interese - mielenkiintoisesti interesi - kiinnostaa
Yhdyssanat
Yhdyssanat muodostetaan liittämällä sanat yhteen. Ensimmäisen sanan sanaluokkapääte voidaan jättää pois, jos se kuulostaa paremmalta. Esimerkiksi maanosa on mondoparto ja pääkaupunki on ĉefurbo.
Etuliitteet
Myös monia muita esperanton sanajuuria (prepositioita, promineja, adverbeja, numeraaleja jne) voidaan käyttää etuliitteiden tapaan. Näistä tavallisimpia ovat:
Vertailu
Esperantossa komparatiivi muodostetaan sanalla pli ja superlatiivi sanalla plej. Vertailusana "kuin" on ol. Superlatiivissa substantiivi vaatii määräisen artikkelin. Myös vertailumuodot tarvitsevat monikon ja akkusatiivin päätteen.
Umkhonto we Sizwe
Umkhonto we Sizwe (lempinimi MK) oli ANC:n ja Etelä-Afrikan kommunistisen puolueen yhteinen aseellinen siipi, joka perustettiin 16. joulukuuta 1961. Järjestön tarkoituksena oli käydä sissisotaa Etelä-Afrikan apartheid-hallintoa vastaan. Umkhonto we Sizwe lopetti aseellisen vastarinnan 1. elokuuta 1990 ja liitettiin sittemmin osaksi Etelä-Afrikan puolustusvoimia.
Totuuskomission loppuraportin mukaan Etelä-Afrikan konfliktin osapuolista ainoastaan ANC oli sitoutunut noudattamaan Geneven sopimusta ja pääsääntöisesti toteutti aseellista vastarintaa kansainvälisen ihmisoikeuslainsäädännön mukaisesti. Komissio myös huomioi ANC:n pidättyvyyden sotilaallisten iskujen kohteiden valinnassa. Komissio totesi kuitenkin, että ANC oli taistelun aikana myös rikkonut Geneven sopimusta ja syyllistynyt vakaviin ihmisoikeusloukkauksiin.
Perustaminen
Umkhonto we Sizwe perustettiin maaliskuussa 1960 tapahtuneen Sharpevillen verilöylyn jälkeen tarkoituksena rakentaa nykyaikainen sissiarmeija toimimaan osana laajempaa Etelä-Afrikan vapautusliikettä ja tukemaan ANC:n ajamaa poliittista ohjelmaa. Etelä-Afrikan hallituksen julistettua hätätilan ja kiellettyä muun muassa ANC:n ja PAC:n toiminnan ANC:ssä käytiin laaja keskustelu aseellisen taistelun mahdollisuudesta ja väkivallan moraalisesta oikeutuksesta. Umkhonto we Sizweä ei tämän vuoksi aluksi liitetty suoraan ANC:hen vaan se esitettiin Etelä-Afrikan väestöä edustavana Kansanarmeijana. 16. joulukuuta se järjesti ensimmäiset sabotaašitekonsa räjäyttämällä lukuisia pommeja kaikissa maan suurissa kaupungeissa. Yksinkertaisilla pommeilla toteutetut iskut eivät aiheuttaneet ihmisvahinkoja ja aineellisetkin vahingot jäivät pieniksi.
Pommi-iskut jatkuivat yli vuoden MK:n perustamisen jälkeen muun muassa poliisiasemiin ja sähkölinjoihin. Umkhonto we Sizwen taistelijoilla ei kuitenkaan ollut juurikaan taistelukokemusta tai sotilaskoulutusta ja kampanja oli amatöörimäinen. Alkuhämmennyksen jälkeen myös hallitus vastasi terrorikampanjaan uudella lainsäädännöllä, joka muun muassa mahdollisti epäiltyjen vangitsemisen määräämättömäksi ajaksi ilman oikeudenkäyntiä. ANC reagoi tähän lähettämällä Oliver Tambon ja Nelson Mandelan ulkomaille hankkimaan liikkeelle ulkovaltojen tukea ja sotilaskoulutusmahdollisuuksia.
Rivonian oikeudenkäynti
Kesäkuussa 1963 hallituksen onnistui saada kiinni seitsemäntoista ANC:n ja Umkhonto we Sizwen johtajaa maatilalta Rivoniassa, läheltä Johannesburgia. Vuonna 1964 niin kutsutussa Rivonian oikeudenkäynnissä heitä ja Mandelaa, joka oli jo vankilassa muista syytteistä, syytettiin maanpetoksesta ja kahdeksan, mukaan lukien Sisulu ja Mandela, tuomittiin elinkautiseen vankeuteen. Oliver Tambo pakeni Etelä-Afrikasta ja valittiin maanpaossa olleen ANC:n puheenjohtajaksi. Hallitus oli näin onnistunut hävittämään käytännössä Umkhonto we Sizwen koko komentorakenteen ja aseellinen toiminta Etelä-Afrikan apartheid-järjestelmää vastaan taukosikin yli vuosikymmeneksi.
1965 ANC liittoutui zimbabwelaisen ZAPU-puolueen ja sen sotilaallisen siiven ZIRPA:n kanssa. MK ja ZIRPA suorittivat yhdessä lukuisia tiedusteluretkiä Rhodesiaan tarkoituksenaan suorittaa laaja sotilasoffensiivi. John Vorsterin hallitus puolestaan tuki Ian Smithin hallitusta sotilaallisesti kapinallisia vastaan.
Aseellisen taistelun uudelleenkäynnistäminen
1970-luvun puolivälissä MK:n toimintamahdollisuudet Etelä-Afrikassa paranivat huomattavasti. Mosambikin ja Angolan itsenäistymisen myötä MK:n onnistui perustaa koulutus- ja sotilastukikohtia lähelle maan rajaa ja erityisesti Soweton mellakoiden jälkeen tuhannet mustat opiskelijat pakenivat Etelä-Afrikasta liittyäkseen aseelliseen taisteluun. Vuosina 1977–80 MK aloitti laajan sotilasoperaatioiden sarjan. Se iski useisiin poliisiasemiin ja maaseudulla MK:n taistelijat ottivat yhteen maan poliisijoukkojen kanssa. Toisaalta MK:n taistelijoiden pidätykset lisääntyivät ja Etelä-Afrikan ilmavoimat pommittivat useita kertoja Angolassa olleita Umkhonto we Sizwen tukikohtia.
1980-luvulla Umkhonto we Sizwe suoritti jo vaativia sabotaašeja strategisesti merkittäviin kohteisiin. Kesäkuussa 1980 se toteutti pommi-iskun Sasolin öljynjalostamoon aiheuttaen arviolta 66 miljoonan randin vahingot. Vuonna 1981 se iski ESCOMin sähkölaitokseen Transvaalissa sekä lukuisiin sotilastukikohtiin maaseudulla. 9. elokuuta MK:n erityisyksikkö suoritti iskun Voortrekkerhoogten sotilaskeskukseen Pretorian laidalla ampuen siihen viisi 122 mm rakettia. Huolimatta vuoden 1984 osittaisesta ja vuoden 1985 koko maata kattavasta hätätilalaista ja kymmenien tuhansien apartheidia vastustaneiden aktivistien pidätyksistä, MK:n onnistui toteuttaa tasaisesti operaatioita sekä maaseutu-, että kaupunkialueilla. 1980-luvun lopulla Umkhonto we Sizwe pystyi myös luomaan tehokkaan tiedusteluorganisaation MKIZA:n. Vuonna 1989 MK:n erityisyksikön sotilaat toteuttivat pitkän kranaatinheitinhyökkäyksen maan puolustusvoimien salaiseen tutka-asemaan Klippanissa, Transvaalissa, joka kärsi pahoja vaurioita.
Church Streetin pommi-isku
20.5.1983 Umkhonto we Sizwe räjäytti autopommin Pretoriassa Etelä-Afrikan ilmavoimien toimiston edessä. Tässä Church Streetin iskussa kuoli 21 ihmistä ja 217 loukkaantui. Kuolleista 11 oli toimiston työntekijöitä, kaksi MK:n jäseniä ja muut 8 kuollutta olivat sivullisia. Autopommi-isku tehtiin ruuhka-aikaan noin kello 16:30, mistä johtuen iskussa kuoli paljon kadulla kävelleitä sivullisia.
Iskut siviilikohteisiin
1980-luvulla MK laajensi operaatioitaan valkoisia maanviljelijöitä vastaan muun muassa maamiinoilla. Maanviljelijöitä pidettiin laillisina kohteina, koska he tukivat apartheidia ja muodostivat maan turvallisuusjoukkoihin kuuluvia kommando-osastoja syrjäseuduilla. Maamiinaiskuja tehtiin erityisesti rajaseuduilla, mikä helpotti siirtymistä naapurimaihin. Maamiinakampanja alkoi loppuvuodesta 1985, johon ajoittuu myös yksi tuhoisimmista iskuista. Joulukuussa 1985 maatilalla Messinassa tapahtuneessa miinaiskussa kuoli 5 ihmistä ja 5 loukkaantui. Kuolleista kolme oli lapsia iältään 10, 8 ja 2 vuotta. Kaikkiaan miinaräjähdyksiä oli 30-57, kuolleita 23-25 ja loukkaantuneita useita kymmeniä. Miinakampanja jatkui vuoden 1987 puoliväliin, jolloin ANC:n mukaan siviilien, erityisesti mustien maatyöläisten, kuolemat saivat MK:n lopettamaan maamiinahyökkäykset.
23. joulukuuta 1985 MK räjäytti roskakoriin piilotetun pommin ostoskeskuksessa Amanzimtotissa Natalin provinssissa. Pommi-iskussa kuoli 5 ihmistä ja yli 40 loukkaantui. Kuolleista kaksi oli keski-ikäisiä naisia ja loput kolme lapsia, joista Willem Arie Van Wyk oli 2-vuotias kuollessaan. Iskun tehnyt MK:n jäsen, 19-vuotias Andrew Zondo jäi kiinni ja kertoi aikoneensa varoittaa puhelimella ostoskeskusta pommista, mutta ei löytänyt vapaata puhelinta. Hän pyysi tekoaan anteeksi ennen tuomion julistamista oikeudenkäynnissä. Hänet tuomittiin kuolemaan ja teloitettiin. Vuonna 2008 ANC päätti nimetä Amanzimtotin koulun Zondon ja läheisen lastentarhan iskussa kuolleen Willem Arie Van Wyk mukaan. Etelä-Afrikan hallitus perusteli päätöstä sovinnon edistämisellä, mutta pääoppositiopuoleen Demokraattisen allianssin mielestä koulua ei pitäisi nimetä siviilejä tappaneen pommi-iskun tekijän mukaan.
14. kesäkuuta 1986 MK teki autopommi-iskun Magoo's Bar-nimisen ravintolan edessä Durbanissa. Iskussa kuoli kolme nuorta naista ja 70 ihmistä loukkaantui. Iskun suunnitteli ja toteutti Umkhonto we Sizwen erityisyksikön johtaja, ANC:n jäsen Robert McBride. McBride haki ja sai armahduksen teosta myöhemmin Totuuskomissiolta ja on myöhemmin toiminut korkeassa virassa ulkoministeriöstä ja  poliisipäällikkönä.
2. heinäkuuta 1988 Umkhonto we Sizwen erityisyksikkö tappoi kaksi rugby-ottelun katsojaa Johannesburgissa stadionin ulkopuolelle sijoitetulla pommilla. Pommin räjäyttäjä Lester Dumakude oli saanut räjähdekoulutusta Kuubassa ja Neuvostoliitossa. Dumakude on ylennetty eversti-luutnantiksi Etelä-Afrikan puolustusvoimissa ANC:n päästyä valtaan.
ANC:n mukaan sen pyrkimys oli koko Umkhonto we Sizwen olemassaolon ajan välttää tarpeettomia ihmishenkien menetyksiä ja se pyrki aina huolellisesti varmistamaan, ettei iskuja kohdistettu siviileihin. Se kuitenkin on myöntänyt, että oli tapauksia, jossa ANC:n ohjeet jätettiin huomiotta tai niitä rikottiin. ANC:n ja Umkhonto we Sizwen jäsen Rocklyn "Rocky" Williams näkee siviileihin kohdistuneiden iskujen taustalla kahdenlaisia syitä. Ensinnäkin, iskuja perusteltiin ANC:n pyrkimyksellä viedä "taistelu maan valkoisille alueille", vaikka Williamsin mukaan jälkikäteen on selvää, ettei ANC:n poliittinen johto missään vaiheessa hyväksynyt tämän kaltaisia operaatioita. Toisaalta iskut kuvastivat MK:n joukkojen todellisuutta, jotka joutuivat hallituksen iskujen kohteeksi muun muassa 1982 ja 86 Lesothossa ja 1980 Maputhossa. Tästä aiheutunut turhautuminen ja heikot kommunikaatioväylät eturintaman ja esikunnan välillä purkautui rivimiesten joukossa ajoittain siviileihin kohdistuneena väkivaltana.
Operaatio Vula
MK pyrki vuonna 1986 aloittamallaan operaatio Vulalla siirtämään kokenutta MK:n henkilöstöä takaisin Etelä-Afrikan maaperälle tarkoituksenaan luoda uusia maanalaisia vastarintapesäkkeitä. Umkhonto we Sizwen onnistui salakuljettamaan maahan runsaasti aseita ja kerätä tiedustelutietoa muun muassa Etelä-Afrikan turvallisuusviranomaisiin soluttautuneilta agenteiltaan. Vuonna 1987 tapahtuneen vallankaappauksen jälkeen myös Transkein bantustanin sotilasjohtaja kenraali Bantu Holomisa suhtautui myönteisesti ANC:hen ja salli sen toiminnan alueella. Vuosina 1987–94 Transkei oli käytännössä "vapautettu" alue, jota hallitsi Holomisan asevoimat ja MK yhdessä. Umkhonto we Sizwe käytti aluetta tukialueena muualle Etelä-Afrikkaan suoritetuissa iskuissa.
Aselepo ja lakkauttaminen
ANC:n laillistaminen helmikuussa 1990 johti de facto tulitaukoon MK:n ja turvallisuusjoukkojen välillä. Tulitauko ratifioitiin virallisesti elokuussa 1990 kun MK ilmoitti yksipuolisesti pidättäytyvänsä aseellisesta toiminnastaan. Umkhonto we Sizwen johto lähetti tuhansia MK:n sotilaita tavanomaiseen komento- ja upseerikoulutukseen ennakoiden Etelä-Afrikan puolustusvoimien ja MK:n lopullisen integroimiseen, joka alkoi marraskuussa 1993.
Haapajärvi (Kangasniemi)
Haapajärvi on paikoin syvä järvi Kangasniemen lounaisosassa Etelä-Savon maakunnassa. Sen pinta-ala on neljä neliökilometriä. Etäisyys Mikkelistä on 49 kilometriä luoteeseen ja Jyväskylästä 50 kilometriä kaakkoon.
Maantiede
Haapajärven polveilevan rantaviivan pituus on 34 659 metriä. Järven lounaisosan Myllylahti sijaitsee erillään pääaltaasta, sinne on yhteys Kurjensalmen kautta. Myllylahden etelärannalta on yli kuusi kilometriä järven koillisosan Tintonlahden pohjoisrannalle. Noin kolmasosa Haapajärvestä on vähintään 10 metriä syvä ja kymmenesosa vähintään 20 metriä syvä. Järven pohja on kumpuilevaa, joten syvät alueet ja matalikot sijaitsevat paikoin rinta rinnan. Länsirannan Pyynnönniemen itäpuolelta alkaa verraten yhtenäinen syvä vyöhyke, joka kulkee koilliseen järven itärannan myötäisesti. Vyöhykkeen eteläosassa on järven syvin kohta, 45 metriä, josta noin sata metriä itään sijaitsee matala vesialue, jonka sisällä on kaksi saarta ja kaksi luotoa. Haapajärven lukuisat lahdet syvenevät paikoin 15–30 metriin.
Haapajärven saariluku on 31. Saarista 6 on alle aarin laajuisia. Noin viisihehtaarinen Iso Reivinsaari on järven ainoa yli hehtaarin laajuinen saari. Kivisaari, Saesaari ja Kokkosaari ovat seuraavaksi laajimmat.
Haapajärven rannat ovat peltoaukeiden täplittämää metsämaata. Pientaloja on harvakseltaan.
Haapajärvi laskee järven luoteisosan Koitinlahdesta noin puolen kilometrin pituista Tuhkajokea Haapalampeen (96,8 metriä mpy), joka laskee Puulan Haapaselkään (94,7 metriä mpy).
Haapajärven vesitilavuus on 34 681 000 kuutiometriä.
Vesistösuhteita
Haapajärvi (14.925.1.002) kuuluu Haapajärven valuma-alueeseen (14.925), joka on kolmannen jakovaiheen vesistö Kymijoen vesistössä (14). Toinen jakovaihe on Puulaveden alue (14.92) ja ensimmäinen on Mäntyharjun reitin valuma-alue (14.9). Haapajärvi on Haapajärven valuma-alueen laajin vakavesi ja ainoa, jonka pinta-ala on yli neliökilometrin. Seuraavaksi laajimmat ovat Läpisyösti ja Haapalampi. Alueeseen kuuluu myös seitsemän muuta vakavettä.
Kangasniemen Haapajärvi on viidenneksi laajin Suomen 38:sta Haapajärvestä.
Kevin Magnussen
Kevin Jan Magnussen (s. 5. lokakuuta 1992 Roskilde, Tanska) on tanskalainen rata-autoilija.
Vuonna 2013 Magnussen voitti Formula Renault 3.5 -sarjan mestaruuden. Kaudella 2016 hän kilpaili Formula 1 -sarjassa Renault’lla.
Hänen isänsä on entinen F1-kuljettaja Jan Magnussen, joka ajoi vuonna 1995 yhden kilpailun McLarenilla ja vuodet 1997–1998 Stewartilla.
Ura
Magnussen aloitti uransa karting-luokista ja siirtyi vuonna 2008 ajamaan Tanskan Formula Ford -sarjaa voittaen sarjan mestaruuden. Hän kilpaili samana vuonna muun muassa ADAC Formel Masters -sarjassa sijoittuen sarjan 12:nneksi. Vuonna 2009 Magnussen siirtyi kilpailemaan Formula Renault -sarjoja ja sijoittui Formula Renault 2.0 NEC -sarjan toiseksi. Hän kilpaili myös Eurocup Formula Renault -sarjaa sijoittuen sarjan seitsemänneksi.
Vuonna 2010 Magnussen ajoi Saksan Formula 3 -sarjassa sijoittuen sarjan kolmanneksi. Hän ajoi samana vuonna kaksi kilpailua Formula 3 Euro -sarjassa voittaen niistä toisen. Vuonna 2011 Magnussen kilpaili Britannian Formula 3 -sarjassa. Hän voitti seitsemän kilpailua ja sijoittui loppupisteissä sarjan toiseksi. Magnussen ajoi World Series by Renault -sarjassa vuonna 2012 saavuttaen yhden voiton ja kolme paalupaikaa sijoittuen sarjan seitsemänneksi. Vuonna 2013 Magnussen jatkoi samassa sarjassa ja voitti sarjan mestaruuden ajettuaan kauden aikana kahdeksan paalupaikkaa, viisi voittoa ja neljä kilpailun nopeinta kierrosta.
Formula 1 -ura
Kevin Magnussen kuului McLarenin nuorten kuljettajien kehitysohjelmaan. Vuoden 2012 loppupuolella Magnussen pääsi testaamaan McLarenin F1-autoa Abu Dhabin nuorten kuljettajien testeissä ollen ensimmäisenä päivänä päivän nopein kuljettaja. Vuonna 2013 Magnussen testasi jälleen McLarenin F1-autoa Silverstonen nuorten kuljettajien testeissä, jossa hän oli ensimmäisen päivän nopein kuljettaja.
McLaren (2014–2015)
thumb|250px|Magnussen [[Monacon Grand Prix 2014|Monacon GP:ssä kaudella 2014.]] Vuonna 2014 Magnussen kilpaili Formula 1:ssä McLarenin tallin autolla korvaten lähtöpassit tallista saaneen Sergio Pérezin. Hän on neljäs tanskalainen F1-kuljettaja Tom Belsøn, isänsä Jan Magnussenin ja Nicolas Kiesan jälkeen. Hän on täten myös toisen sukupolven F1-kuljettaja. Ensimmäisessä F1-osakilpailussaan Australiassa maaliskuussa 2014 Magnussen ajoi maaliin kolmantena, mutta Daniel Ricciardon hylkäyksen johdosta hän nousi toiseksi. Hänestä tuli myös ensimmäinen tanskalainen, joka on ajanut F1:ssä palkintokorokkeelle. Hienon avauskilpailun jälkeen McLaren autoilla ei enää taisteltu palkintosijoista vaan Magnussen joutui tyytymään kilpailuissa ainoastaan jäännöspisteisiin. Hän sijoittui lopulta 55 pisteellään MM-sarjassa 11:nneksi.
McLaren ilmoitti 11. joulukuuta 2014, että Magnussen siirtyy takaisin tallin testikuljettajaksi, kun uudella Hondan moottorilla uuteen kauteen lähtevä talli julkaisi kuljettajikseen Magnussenin tallikaverin Jenson Buttonin ja Ferrarilta lähteneen Fernando Alonson.
Magnussen pääsi kuitenkin ajamaan kauden avauksessa kun Fernando Alonso jäi pois aivotärähdysriskin vuoksi. Magnussenin moottori kuitenkin hajosi jo ennen lähtöruutuihin ajamista eikä hän pystynyt starttaamaan lainkaan kilpailuun.
Lokakuussa 2015 McLaren ilmoitti Magnussenille, ettei hänen kauden lopussa päättyvää sopimustaan jatkettaisi.
Renault (2016)
thumb|Magnussen Renault'lla [[Espanjan Grand Prix 2016|Espanjan GP:ssä 2016.]] Magnussen ajoi kaudella 2016 Renault’lla, korvaten Pastor Maldonadon, joka sai potkut sponsorinsa maksuvaikeuksien vuoksi. Magnussen onnistui saalistamaan kauden avauspisteensä Venäjältä, sijoittuen seitsemänneksi. Monacossa Magnussen keskeytti kierroksella jääneen Daniil Kvjatin törmättyä häneen ja vaurioitettua Magnussenin auton pohjaa. Belgiassa Magnussen ajoi kierroksella 6 ulos Eau Rouge -mutkassa. Ulosajon seurauksena Magnussen satutti jalkaansa ja kilpailu keskeytettiin hetkellisesti. Hän oli kuitenkin ajokunnossa jo seuraavassa kilpailussa Italiassa. Singaporen GP:ssä Magnussen ajoi kymmenenneksi saaden yhden MM-pisteen. Hän sijoittui seitsemällä pisteellä sarjapisteissä 16:nneksi.
Haas (2017–2020)
Marraskuussa 2016 Magnussen teki sopimuksen Haas-tallin kanssa kaudesta 2017. Mangussen keräsi kauden aikana 19 pistettä sijoittuen MM-sarjan 14:nneksi, parhaaksi sijoitukseksi jäi Azerbaidžanin GP:n seitsemäs sija.
Magnussen jatkoi Haasilla kaudella. Bahrainin ja Itävallan GP:eissä Magnussen sijoittui viidenneksi. Singaporen GP:ssä Magnussen ajoi uransa ensimmäisen kilpailun nopeimman kierroksen. Kyseessä oli myös ensimmäinen tanskalaiskuljettajan ajama nopein kierros F1-sarjassa. Magnussen saavutti kauden aikana 56 pistettä.
Magnussen jatkoi tallissa kaudella keräten 20 pistettä. Hän ajoi uransa toisen nopeimman kierroksen jälleen Singaporen GP:ssä.
Kaudella Magnussen saavutti vain yhden pisteen Unkarin GP:stä. Magnussen ajoi maaliin yhdeksäntenä, mutta putosi aikarangaistuksen takia kymmenenneksi. Haas ei uusinut Magnussenin sopimusta kauden 2020 jälkeen, mikä päätti Magnussenin seitsemän vuotta kestäneen F1-uran. Marraskuussa 2011 Magnussen kertoi kuitenkin omaelämäkerrassaan, että Williams-talli oli tarjonnut hänelle sopimusta kaudeksi, mutta hän kieltäytyi saatuaan kuulla korvaavansa lahjakkaana kuljettajana pitämänsä George Russellin tallin toisen kuljettajan Nicholas Latifin sijasta ja hän siirtyi sen seurauksena muihin kilpasarjoihin.
Haas (2022–)
Kevin Magnussen valittiin kaudelle 2022 Haas-tallin kilpakuljettajaksi juuri ennen kauden alkua, kun Haas irtisanoi venäläisen pääsponsorinsa Uralkalin ja Nikita Mazepinin Venäjän hyökättyä Ukrainaan. Kauden avauskilpailussa Bahrainissa Magnussen yllätti aika-ajoissa ajamalla seitsemänteen lähtöruutuun todistaen tallin parantaneen suorituskykyään merkittävästi. Kilpailussa Magnussen sijoittui Red Bullin kuljettajien keskeytysten seurauksena peräti viidenneksi, mikä oli hänen ja tallin paras kilpailusuoritus sitten Itävallan GP:n 2018, jossa Grosjean sijoittui neljänneksi ja Magnussen viidenneksi. São Paulon GP:ssä vaihtelevissa olosuhteissa Magnussen ajoi perjantaina ajetuissa aika-ajoissa uransa ensimmäisen paalupaikkansa lauantain sprinttikilpailuun. Hänestä tuli näin ensimmäinen tanskalainen, joka on ajanut paalulle aika-ajoissa. Paalupaikka oli myös Haas-tallin ensimmäinen. Lauantain sprinttikilpailussa Magnussen johti kilpailua kolmen kierroksen ajan, mutta putosi lopulta kahdeksanneksi sunnuntaina ajettavaan varsinaiseen kilpailuun, jossa Magnussen joutui keskeyttämään hänen kolaroitua Daniel Ricciardon kanssa. Magnussen keräsi kauden aikana 25 pistettä sijoittuen sarjan 13:nneksi.
Rata- ja kestävyysajot
F1-kauden 2020 jälkeen Magnussen ilmoitti ajavansa IMSA-rata-autosarjassa Chip Ganassi Racingin tallissa. Vuonna 2021 hän osallistui Le Mansin 24 tunnin ajoon, missä hän ajoi Jan-isänsä ja Anders Fjordbachin kanssa Orecan valmistamalla autolla kokonaistuloksissa sijalle 29.
Tulokset kilpailuittain
• Abu Dhabin GP:ssä 2014 jaettiin tuplapisteet.
Maui (mytologia)
Kun Maui syntyi, hänen äitinsä Taranga kietoi hänet hiustukkoon ja heitti hänet mereen, mahdollisesti siksi, että hän syntyi ennen aikojaan. Muuan valpas kantaisä pelasti kuitenkin Mauin ja palautti hänet maalle ja takaisin perheensä pariin. Äiti kutsuikin poikaansa Maui-tiki-tiki-a-Tarangaksi – Tarangan hiussykerössä muodostuneeksi Mauiksi.
Mauin tunnetuin uroteko oli Tyynenmeren saarten luominen. Taikakoukullaan sankari kalasti merenpohjasta ne lukemattomat saaret, joilla polynesialaiset nykyisin asuvat.
Uuden-Seelannin maorien mukaan Maui pyydysti ansallaan auringon ja pieksi sen voittamattomalla aseellaan, erään kantaäidin leukaluulla. Aurinko oli niin heikko selkäsaunansa jälkeen, että se kykeni vain ryömimään rataansa, mikä teki päivästä pidemmän. Tongasaarelaiset puolestaan sanovat, että taivas on joskus synkkä koska Maui pakotti taivaan ylöspäin hiilihangolla. Kun hän teki maauunia hänen hiilihankonsa juuttui taivaaseen, joka oli silloin paljon matalammalla kuin nykyisin. Saadakseen itselleen työskentelytilaa hän yksinkertaisesti sysäsi taivaan korkeammalle. Havaijilaiset uskovat, että tämän teon tarkoituksena oli tehdä vaikutus johonkuhun naiseen.
Naiset kiehtoivatkin Mauia kovasti, ja äiti ilmeisesti rohkaisi poikaansa hänen monissa naisseikkailuissaan. Tuamotun asukkaat ovat sitä mieltä, että ilman äitinsä tukea Maui ei olisi koskaan rohjennut yrittää tyydyttää Hinan, hirviöankerias Te Tunan vaimon, kyltymätöntä himoa. Aluksi Te Tuna ei ollut huomaavinaankaan suhdetta, mutta muiden jumalolentojen kuiskuttelu yllytti hänet vihdoin haastamaan Mauin. Maui ja Te Tuna kohtasivat rannalla mahtavassa myrskyssä, ja salamoiden leimahdellessa he vertailivat siitintensä kokoa. Maui voitti, ja Hina otti Mauin rakastajakseen. Myöhemmin Te Tuna yritti ryöstää Hinan takaisin, mutta Maui tuhosi hänet taikavoimillaan. Tuamotulaiset väittävät, että Te Tunan haudatusta päästä versoi ensimmäinen kookospalmu.
Kahdessa suosituimmassa tarinassa kerrotaan Mauin petoksista. Toisessa hän varasti taivaasta kanan saadakseen tulta, sillä polynesialaisten mukaan taivaallinen kaananpoika vartioi tulen salaisuutta. Toisessa seikkailussa Maui yritti kukistaa kuoleman. Maui löysi kuoleman jumalattaren Hine-nui-te-pon nukkumasta. Maui onnistui melkein kulkemaan jumalattaren ruumiin läpi, mutta viime hetkellä lintujen sirkutus herätti Hine-nui-te-pon, ja hän murskasi Mauin kuoliaaksi. Havaijilaisten mukaan Mauin veri värjäsi katkaravut punaisiksi ja antoi sateenkaarelle värit.
Kote Mardžanišvili
thumb|240px|Kote Mardžanišvili 1920-luvulla. Konstantine "Kote" Mardžanišvili (, 9. kesäkuuta (J: 28. toukokuuta) 1872 – 17. huhtikuuta 1933), tunnettu myös venäläisellä nimellä Konstantin Aleksandrovitš Mardžanov, oli georgialainen teatteriohjaaja, jolla oli merkittävä vaikutus Georgian, Venäjän ja Neuvostoliiton teatteriin ennen vallankumousta ja sen jälkeen. Hän oli yksi Georgian arvostetuimmista ja ammattitaitoisimmista ohjaajista ja hänet tunnettiin erityisesti ylenpalttisista ja suurisuuntaisista teatteriesityksistään.
Uran alku
Mardžanišvili syntyi hyvin toimeen tulevaan upseerin perheeseen Qvarelissa itäisessä Georgiassa, joka kuului tuolloin Venäjän keisarikunnan Tiflisin kuvernementtiin. Näyteltyään ja työskenneltyään ohjaajana synnyinmaassaan vuosina 1893–1909 hän lähti Venäjälle ja venäläisti sukunimensä muotoon Mardžanov.
Hän työskenteli venäläisissä maakuntateattereissa ensin näyttelijänä ja myöhemmin ohjaajana, kunnes hän pääsi moskovalaiseen Nezlobin-seurueeseen vuonna 1906 ja perusti myöhemmin yhdessä Aleksander Južinin kanssa Georgian draamastudion. Hän sai pian mainetta yhtenä tunnetun venäläisen näyttelijän ja ohjaajan Konstantin Stanislavskin (1863–1938) koulutetuimmista seuraajista. Ohjaajana Mardžanišvilin käyttämä päätekniikka oli johdattaa näyttelijää löytämään vaistomainen polku "ulkoisen totuuden" havaitsemiseksi. Vuonna 1910 Stanislavski tunnusti itsekin hänen monipuolisuutensa ja kutsui hänet samanaikaisesti Edward Gordon Craigin kanssa ohjaamaan Moskovan taiteelliseen teatteriin. Siellä hän esitti Hamsunin ja Ibsenin näytelmiä ja avusti Vladimir Nemirovitš-Dantšenkon Karamazovin veljekset -näytelmän ohjauksessa (1910) ja Craigin Hamlet-ohjauksessa (1911). Craigin tyylitelty tapa käyttää ohjauksessaan nukkeja kiehtoi Mardžanišvilia, ja hän palasi väliaikaisesti Georgiaan tuottamaan Kuningas Oidipuksen samassa hengessä. Vuonna 1913 hänen välinsä Stanislavskiin katkesivat, sillä hänellä oli vasemmistosympatioita ja hän oli kiinnostunut dekadentismista. Hän järjesti eklektisen "Vapaan teatterin", jossa hän esitti oopperaa, operetteja, draamaa ja pantomiimia. Yritys tunnettiin siteistään säveltäjä Sergei Rahmaninoviin ja laulaja Fjodor Šaljapinin ja georgialaistyylisistä koreografioistaan, mutta se lopetettiin vuoden aikana suureksi osaksi talousvaikeuksien vuoksi. Sen jälkeen Mardžanišvili muutti Rostov-na-Donuun, jossa hän ohjasi paikallista teatteria vuosina 1914–1915.
Vallankumouksen jälkeen
thumb|240px|Neuvostoliittolainen Mardžanišvilille omistettu postimerkki vuodelta 1972. Mardžanišvilin vuoden 1917 tuotanto Oscar Wilden näytelmästä Salomé oli todellinen menestys, jota esitettiin Venäjän vallankumouksen ja sisällissodan myrskyisten vuosien läpi Kiovassa, Moskovassa, Pietarissa ja Tbilisissä. Mardžanišvilin samanaikaiset kokeilut juhlavilla näyttämöillä Rostov-na-Donussa (1914–1915) ja Pietarissa (1916–1917) johtivat hänet koordinoimaan "Maailmanlaajuista kommuunia kohti" -massaspektaakkelin tuotantoa vuonna 1920 (ohjaajina myös Nikolai Petrov, Sergei Radlov, Vladimir Solovjov ja Adrian Piotrovski). Vuosien ajan hän työskenteli myös elokuvien parissa (1916–1928).
Myöhempinä vuosinaan Mardžanišvili toimi Moskovassa Korš-teatterissa (1931–1932), Maly-teatterissa ja Operettiteatterissa (1933). Hänen uusi ohjelmistonsa oli pääosin venäläistä ja sopeutui bolševikkien doktriineihin, ja hän saikin palkintoja Moskovan draamaolympialaisissa vuonna 1930. Neuvostoliiton lehdistöön ilmestyi kuitenkin pian uhkaavia, Mardžanišvilia vastustavia syytöksiä. Hän kuoli 17. huhtikuuta 1933 sairauteen, ennen kuin huonontuva poliittinen tilanne johti Stalinin suureen puhdistukseen, joka vei hengen Mardžanišvilin aiemmalta kumppanilta ja kilpailijalta Sandro Akhmetelilta vuonna 1937.
Luettelo Alavieskan julkisista taideteoksista ja muistomerkeistä
Luettelo Alavieskan julkisista taideteoksista ja muistomerkeistä sisältää Alavieskan kunnassa olevat pysyvät patsaat, muistomerkit ja muistolaatat.
Tiki
upright|pienoiskuva|Vulkaanisesta kivestä veistetty Tiki [[Marquesassaaret|Marquesassaarilta 1700-luku, Louvre.]] upright|pienoiskuva|Puinen Tiki [[Marquesassaaret|Marquesassaarilta.]]
Tiki on polynesialaisessa mytologiassa joko jumala, joka loi ihmisen tai ensimmäinen ihminen. Havaijilla hänen nimensä on Ki’i. Myös ihmishahmoisia puusta tai kivestä veistettyjä jumalankuvia kutsutaan nimellä tiki.
Maavoimat
Maavoimien jaottelua
Maavoimissa taistelevan osan muodostaa jalkaväki, jonka osiksi luetaan myös tukevina aselajina jalkaväkipataljoonissa myös kranaatinheittimistö ja panssarintorjunta. Prikaatitasolla jalkaväkipataljoonien taistelua tukevat siitä itsenäisinä osina kenttätykistö, ilmatorjunta, rannikkotykistö, pioneerit ja viesti.
Nykyisin ratsuväki on lähes kaikkien maiden maavoimista joko poistettu tai motorisoitu ja tykistö jaettu ilmatorjuntaan ja kenttätykistöön. Panssarijoukot eivät muodosta omaa aselajiaan vaan ovat osa jalkaväkeä kuten myös kranaatinheittimistö ja panssarintorjunta.
Monissa Nato-maiden asevoimissa, muun muassa Yhdysvalloissa, helikopterein varustettuja joukkoja nimitetään usein ratsuväeksi (, ”Ilmaratsuväki”), kunnioittaen ratsuväen perinteitä ja kykyä saapua nopeasti taisteluun. Myös eräitä raskaita panssarijoukkoja lasketaan osaksi ratsuväkeä.
Huoltavan osan muodostaa huolto, jonka osia, huoltojoukkueita, huoltokomppanioita jne. kuuluu elimellisenä osana kaikkien taistelevien ja tukevien aselajien yksiköihin.
Maavoimat Suomessa
Pääartikkeli: Suomen maavoimat
Koko valtakunnan puolustaminen pohjautuu asevelvollisuuden kautta tuotettuun laajaan reserviin. Maavoimien kahdeksassa joukko-osastossa koulutetaan vuosittain noin 20 000 varusmiestä ja vapaaehtoista naista. Reservin osaamista ylläpitävissä kertausharjoituksissa koulutetaan vuosittain tuhansia reserviläisiä. Maavoimat tukee muuta yhteiskuntaa antamalla vuosittain yli 400 kertaa virka-apua muille viranomaisille. Maavoimat johtaa pääosan puolustusvoimien kansainvälisen sotilaallisen kriisinhallinnan operaatioista ja kouluttaa sekä varustaa kriisinhallintatehtäviin lähetettävät joukot.
Maavoimien tehtävät:
Maavoimien sodan ajan joukot muodostusvat operatiivista ja alueellisista joukoista, paikallisjoukoista sekä erikseen perustettavista joukoista. Joukkojen vahvuus on yhteensä 160 000 sotilasta.
Operatiiviset joukot
Operatiiviset joukot ovat hyvin varustettuja ja suunniteltu vaativiin liikkuviin taistelutehtäviin. Operatiivisiä joukkoja käytetään painopistetaisteluissa koko valtakunnan alueella.
Alueelliset joukot
Lettopalena
Lettopalena on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 339 ihmistä vuonna 2017. Vuoden 2011 väestönlaskennan mukaan kunnassa oli 365 asukasta.
Maavoimat
Maavoimat Suomessa
Alueelliset joukot toimivat alueellisessa taistelutehtävissä tehtävän mukaisessa varustuksessa. Alueellisten joukkojen tavoitteena on tuottaa tappioita vastustajalle ja hallita tärkeimpiä alueita.
Paikallisjoukot
Paikallisjoukkojen tehtävänä on kohteiden suojaaminen, joukkojen perustaminen ja viranomaisyhteistyö. Paikallisjoukot ovat kevyesti varustettuja ja kattavat koko maan.
Maavoimien joukko-osastot
Maavoimien joukko-osastot toimivat sotilasläänien ja maavoimien komentajan alaisuudessa. Useimmat joukko-osastot koostuvat joukkoyksiköistä, jotka jakautuvat edelleen perusyksiköihin. Joukko-osaston komentaja on sotilasarvoltaan everstiluutnantti, eversti tai prikaatikenraali. Komentajalla on laajat valtuudet joukko-osaston palveluksen ja toiminnan järjestelyissä.
Joukko-osastojen päätehtävä on kouluttaa puolustusvoimien rauhan ja sodan ajan joukkoja. Maavoimiin kuuluu yhteensä 14 joukko-osastoa, joista 12 on sotilasläänien johtamia. Maasotakoulu ja Utin jääkärirykmentti ovat suoraan maavoimien komentajan alaisuudessa.
Victoria Cartier
Prudença Victorine "Victoria" Cartier (4. huhtikuuta 1867 Sorel – 1. tammikuuta 1955 Montreal) oli kanadalainen pianisti, urkuri ja pedagogi. Hän oli George-Étienne Cartierin sisaruksentytär.
Cartier sai pianon- ja urkujensoiton opetusta Romain-Octave Pelletierilta. Hän piti ensimmäisen resitaalinsa Sorelissa, jossa hän myös opetti pianonsoittoa ja soitti urkuja kirkossa. Vuonna 1896 Cartier lähti Pariisiin, jossa häntä opettivat Eugène Gigout, Élie Delaborde, Louis-Albert Bourgault-Ducoudray ja Hortense Parent. Pariisissa oleskellessaan hän myös tutustui Théodore Duboisiin, Raoul Pugnoon ja Camille Saint-Saënsiin. Palattuaan Montrealiin Cartier hän perusti École de piano Paris-Montréalin, jossa noin 25 vuoden ajan opetettiin musiikkia ranskalaisten mestarien opein. Lokakuussa 1898 Cartier piti Gigout'n hänelle omistaman urkukappaleen Rhapsodie sur des airs canadiens ensiesityksen.
Cartier teki useita muitakin Euroopan-matkoja ja opetti useissa eri laitoksissa. Hänen oppilaidensa joukossa olivat Alfred Lamoureux, Jean Leduc, Éviola Plouffe ja Esther Wayland.
Max Görtz
Max Görtz (s. 28. tammikuuta 1993 Höör, Ruotsi) on ruotsalainen jääkiekkoilija, joka edustaa Saksan DEL-liigan Schwenninger Wild Wingsia. Hän on pelipaikaltaan oikea laitahyökkääjä. Görtz laukoo oikealta.
Seuraura
Görtz on Frosta HC:n kasvatti. Hän pelasi myöhemmät juniorivuotensa lähinnä Malmö Redhawksissa, josta Görtz siirtyi Färjestad BK:n J20-joukkueeseen kaudeksi 2011–2012. Hän debytoi samalla kaudella myös seuran Elitserien-joukkueessa, jossa Görtz pelasi 18 runkosarjaottelua tehopistein 2+3=5 ja kaksi playoff-ottelua ilman tehopisteitä. Hän teki Elitserien-debyyttinsä 16. marraskuuta 2011 vieraissa Djurgårdens IF:ää vastaan. Görtz sai ottelussa jääaikaa 14.27 minuuttia ja hän keräsi teholukeman –1. Elitserien-uransa avausmaalin Görtz teki neljännessä ottelussaan 24. marraskuuta 2011 ylivoimalla Växjö Lakers HC:tä vastaan.
Nashville Predators varasi Görtzin kuudennella kierroksella 172. pelaajana NHL:n varaustilaisuudessa 2012. Ensimmäisellä kokonaisella Elitserien-kaudellaan 2012–2013 hän teki 50 runkosarjaottelussa tehot 9+6=15 ja yhdeksässä playoff-ottelussa kaksi syöttöpistettä. Görtz vahvisti kevätkaudella myös Färjestadin J20-joukkuetta, jossa hän voitti kauden päätteeksi J20 SuperElitin pronssia. Kesken kauden 2013–2014, joulukuussa 2013 Görtz siirtyi Färjestadista suuremman peliajan perässä Frölunda HC:hen kevääseen 2016 asti ulottuvalla sopimuksella. Hän teki runkosarjassa yhteensä 40 ottelussa tehot 8+2=5. Görtz teki SHL-uransa ensimmäisen kypärätempun runkosarjan päätöskierroksella 8. maaliskuuta 2015 vieraissa AIK IF:ää vastaan. Hänen toinen osumansa jäi Frölundan 1–4-voittoon päättyneen ottelun voittomaaliksi. Görtz oli pudotuspeleissä joukkueen paras pistemies ja maalintekijä tehoilla 3+2=5.
Kesäkuussa 2014 Görtz teki kolmivuotisen NHL-tulokassopimuksen Nashville Predatorsin kanssa. Kauden 2014–2015 hän pelasi vielä lainalla Frölunda HC:ssa, jossa Görtz teki Ruotsin pääsarjatason yhden kauden piste-ennätyksensä tehoilla 14+14=28. Hän oli joukkueen kolmanneksi paras maalintekijä. Görtz voitti kauden aikana Mestarien liigan hopeaa. Kauden 2015–2016 hän aloitti AHL-joukkue Milwaukee Admiralsin vahvuudessa. Görtz pelasi siellä lähes koko kauden tehden 72 runkosarjaottelussa tehot 18+29=47 ja kolmessa playoff-ottelussa yhden syöttöpisteen. Hän oli runkosarjassa joukkueen toiseksi paras pistemies Kevin Fialan jälkeen. Görtz valittiin AHL:n joulukuun 2015 kuukauden pelaajaksi. Hän pelasi kauden aikana myös yhden ottelun ECHL-joukkue Cincinnati Cyclonesissa. Kauden 2016–2017 Görtz aloitti taas Admiralsin AHL-joukkueessa. Tammikuussa 2017 Predators kauppasi hänet Anaheim Ducksiin vaihdossa puolustaja Andrew O’Brieniin. Görtz pelasi loppukauden AHL-joukkue San Diego Gullsin vahvuudessa.
Görtz palasi kaudeksi 2017–2018 kotimaahansa ja hän siirtyi kaksivuotisella sopimuksella hänelle juniorivuosilta tuttuun Malmö Redhawksiin. Hän jakoi Mestarien liigassa kolmella osumallaan joukkueen sisäisen maalipörssin voiton Fredrik Händemarkin, Rhett Rakhshanin ja Andy Mielen kanssa. Huhtikuussa 2019 Görtz teki Redhawksin kanssa vuoden mittaisen jatkosopimuksen.
Kaudeksi 2020–2021 Görtz siirtyi vuoden mittaisella sopimuksella Saksan DEL-liigan Grizzlys Wolfsburgiin. Hän jakoi tehoilla 10+18=28 joukkueen sisäisen pistepörssin voiton Matti Järvisen kanssa. Kolmannessa välieräottelussa 30. huhtikuuta 2021 vieraissa Adler Mannheimia vastaan Görtz teki Grizzlysin 1–2-voittomaalin, joka ratkaisi joukkueelle finaalipaikan koronavirusrajoitusten lyhentämissä pudotuspeleissä otteluvoitoin 2–1. Saksan-mestaruuden vei lopulta kuitenkin Eisbären Berlin otteluvoin 2–1. Kaudeksi 2021–2022 hän siirtyi jatkamaan DEL-pelejään vuoden mittaisella sopimuksella Schwenninger Wild Wingsiin. Görtz oli tehoilla 18+19=37 joukkueen paras pistemies ja hän jakoi sisäisen maalipörssin voiton Alexander Karachunin kanssa.
Kesäkuussa 2022 Görtz solmi kaksivuotisen sopimuksen SM-liigajoukkue Kalevan Pallon kanssa. Hän oli kaudella 2022–2023 pudotuspeleissä joukkueen paras pistemies ja maalintekijä tehoilla 3+2=5. Huhtikuussa 2023 KalPa kuitenkin tiedotti Görtzin käyttäneen hänen sopimuksessaan olleen option ulkomaille siirtymisestä. Täten hän palasi kaudeksi 2023–2024 vuoden mittaisella sopimuksella aiempaan seuraansa Schwenninger Wild Wingsiin.
Maajoukkueura
Görtz pelasi alle 18-vuotiaiden Ivan Hlinkan muistoturnauksessa vuonna 2010, jolloin hän voitti pronssia. Görtz pelasi myös World U-17 Hockey Challengessa vuonna 2010, jolloin hän voitti pronssia. Yhteensä Görtz on pelannut 17 nuorten ja 23 poikien maaottelua.
Muuta
Görtzin isä Leif on entinen alempien sarjojen hyökkääjä.
Savukoe
Historia
Putkiteollisuudessa alettiin tehdä savukokeita vuonna 1875.
Putkiteollisuudessa
Putkistoiden savukokeita käytetään myös löytämään paikkoja, joista vuotaa nestettä. Vuotokohdista tupruaa savua. Koe voidaan tehdä putkiston ollessa upouusi, mutta sitä käytetään useammin rakennusta tai aluetta vaivaavien viemäreiden kaasuvuotojen etsimisessä. Jokainen kohta, josta savua tupruaa, on mahdollinen viemärin kaasuvuodon kohta. Viemärikaasu haisee tavallisesti mädänneelle kananmunalle, ja se voi sisältää metaania, joka on räjähdysherkkää tai rikkivetyä, joka on tappavaa.
Putkiston savukokeita käytetään myös etsimään paikkoja, joissa putket vuotavat nestettä, ja viemäreiden tarkastamisessa, jotta löydettäisiin kohtia, joista pohjavesi tai myrskyjen valumat voivat päästä putkeen. Savukokeet ovat käytännöllisiä mm. ilmastoiduissa jätevesiviemäreissä, joissa täydelliset tiivistykset eivät ole käytännöllisiä.